## Odluka o uvjetima za izdavanje odobrenja za otvaranje deviznog računa u inozemstvu

### NN 111/2003 (15.7.2003.), Odluka o uvjetima za izdavanje odobrenja za otvaranje deviznog računa u inozemstvu

# HRVATSKA NARODNA BANKA

1511

Na teme­lju članka 29. Zakona o deviznom poslova­nju
(»Narodne novine«, br. 96/2003.), i članka 38. stavak 3. pod I) Zakona o
Hrvatskoj narodnoj banci (»Narodne novine«, br. 36/2001.) Savjet Hrvatske
narodne banke na sjednici održanoj 9. srp­nja 2003. godine donio je

## ODLUKU

### O UVJETIMA ZA IZDAVANJE ODOBRENJA ZA OTVARANJE DEVIZNOG RAČUNA U INOZEMSTVU

OPĆE ODREDBE

I.

Ovom odlukom određuju
se uvjeti pod kojima rezident može dobiti odobre­nje od Hrvatske narodne banke
za otvara­nje računa i drža­nje sredstava na računu u inozemstvu (u nastavku
teksta: odobrenje za otvara­nje deviznog računa u inozemstvu).

II.

Rezident može dobiti
odobre­nje za otvara­nje deviznog računa u inozemstvu ako, u smislu Zakona o
platnom prometu u zem­lji, nema na računu za redovno poslova­nje nenamirenih
dospjelih obveza.

NAMJENE ZA KOJE SE IZDAJE ODOBRENJE ZA OTVARANJE
DEVIZNOG RAČUNA U INOZEMSTVU I POTREBNA DOKUMENTACIJA

III.

(1) Hrvatska narodna banka izdaje odobre­nje za
otvara­nje deviznog računa u inozemstvu u s­ljedećim slučajevima:

1. za izvođe­nje
investicijskih radova u inozemstvu odobre­nje se može izdati do 20% vrijednosti
ugovorenog posla, i to ukupno:

a) za predujam prim­ljen
od stranog partnera ako je otvara­nje računa u inozemstvu uvjet dobiva­nja
predujma, uz dostavu preslike ugovora o izvođe­nju investicijskih radova;

b) za inozemni kredit
dobiven za financira­nje toga posla koji je uvjetovan otvara­njem računa u
inozemstvu, uz dostavu preslike ugovora o kreditu i

c) za potrebe opskrbe i održava­nja radilišta u
inozemstvu, i to za troškove: smještaja, prehrane i boravka radnika, plaća,
poreza, osigura­nja i za druge tekuće troškove u visini prosječnih
jednomjesečnih troškova za te namjene, uz podnoše­nje predračuna.

2. za istraživačke radove u inozemstvu uz
podnoše­nje preslika ugovora o koncesiji za te radova.

3. za polaga­nje garantnog depozita ako strani
partner to uvjetuje ili propis određene zem­lje na to obvezuje, uz podnoše­nje
preslika jednog od s­ljedećih dokaza: ugovora, zahtjeva stranog partnera,
prijevoda propisa strane zem­lje ili uvjeta iz raspisane licitacije.

4. za realizaciju inozemnog kredita čije je
korište­nje uvjetovano otvara­njem računa kod banke u inozemstvu, uz podnoše­nje
preslika ugovora o kreditu.

5. radi poslova osigura­nja od kamatnih,
valutnih i drugih tržišnih rizika koji mogu nastati na teme­lju va­njskotrgovinskih
i kreditnih poslova s inozemstvom. Odobre­nje za namjenu iz ove podtočke izdaje
se do visine najvećih očekivanih plaća­nja za poslove osigura­nja iz ove
podtočke. Zahtjevu za ovu namjenu mora se priložiti preslik potpisanoga
odgovarajuće­g ugovora za takve poslove.

6. za kupoprodaju
vrijednosnih papira u inozemstvu koje rezidenti obav­ljaju na teme­lju zakona.
Zahtjevu za izdava­nje odobre­nja za ovu namjenu mora biti priložen preslik
ugovora s inozemnim ovlaštenim društvom ili preslik druge dokumentacije u kojoj
je naveden uvjet otvara­nja računa u inozemstvu za potrebe kupoprodaje
vrijednosnih papira te preslik dokumenta iz koje­g se vidi kolika je imovina
fonda. Odobre­nje za namjenu iz ove podtočke može se izdati najviše do visine
2% neto vrijednosti imovine fonda, odnosno vrijednosti portfe­lja inozemnih
vrijednosnih papira ako ulagate­lj nije fond. Vrijednost portfe­lja inozemnih
vrijednosnih papira dokazuje se izvodom računa vrijednosnih papira rezidenta
kod banke skrbnika.

7. za plaća­nje
troškova trgovačkih predstavništava u inozemstvu

8. za plaća­nje
troškova rezidenata koji pružaju usluge u međunarodnom robnom i putničkom
prometu te onih koji se bave poslovima osigura­nja imovine i osoba.

Odobre­nja za otvara­nje
deviznog računa u inozemstvu za slučajeve navedene u podtočkama 7. i 8. ove
točke izdaju se do visine prosječnih mjesečnih obroka u proteklih dvanaest
mjeseci, utvrđenih na teme­lju k­njigovodstvenih podataka. Ako rezident posluje
kraće od dvanaest mjeseci, prosječni mjesečni troškovi računaju se za proteklo
razdob­lje poslova­nja.

Iznimno od odredbe
prethodnog stavka, ako predstavništvo tek poči­nje raditi, odnosno ako rezident
poči­nje obav­ljati usluge u međunarodnom robnom i putničkom prometu te poslove
osigura­nja imovine i osoba, iznos za koji se izdaje odobre­nje za otvara­nje
deviznog računa u inozemstvu, utvrđuje se na teme­lju planiranih troškova.

9. za naplatu potraživa­nja
u netransferabilnoj valuti (domicil­noj valuti odnosne zem­lje koja se prema
propisu te zem­lje ne može transferirati) koja se odnose na:

a) izvođe­nje
investicijskih radova ako je propisom odnosne zem­lje ili raspisanom
licitacijom ili tenderskom dokumentacijom takav uvjet predviđen. Uz obrazloženi
zahtjev, rezident podnosi izvod iz propisa odnosne zem­lje, izvod iz raspisane
licitacije ili izvod iz tenderske dokumentacije.

b) pruža­nje usluga u međunarodnom robnom i
putničkom prometu, uz podnoše­nje isprava kojima se dokazuje opravdanost
naplate i mogućnost utroška netransferabilne valute.

(2) Rezidenti mogu neutrošenu netransferabilnu
valutu, stečenu pod uvjetima iz ove odluke, prodati drugom rezidentu.

IV.

(1) Odobre­nja za otvara­nje deviznog računa u
inozemstvu iz ove odluke izdaju se na teme­lju zahtjeva rezidenta, najduže za
jednu godinu, uz mogućnost produ­lje­nja. Iznimno, odobre­nje za otvara­nje
deviznog računa u inozemstvu može se dati i za razdob­lje duže od godine dana,
a najduže dok traje obveza iz ugovora.

(2) Zahtjev za izdava­nje odobre­nja za otvara­nje
računa u inozemstvu treba sadržavati: namjenu, iznos za koji se traži odobre­nje
te naziv zem­lje i inozemne banke ili financijske institucije kod koje će se
otvoriti račun. Zahtjevu se prilaže dokumentacija i podaci propisani ovom
odlukom te pristojba prema Zakonu o upravnim pristojbama.

(3) Hrvatska narodna banka može zatražiti prema
potrebi i drugu dokumentaciju.

V.

(1) Rezident mora osigurati da prosječno dnevno
sta­nje sred­stava na računu u inozemstvu u tromjesečju ne prijeđe iznos koji
je naveden u odobre­nju za otvara­nje deviznog računa u inozemstvu.

(2) Prosječno dnevno sta­nje sredstava na računu
u tromjeseč­ju izračunava se tako da se zbroje dnevna sta­nja tijekom
tromjesečja svakoga radnog dana i da se dobiveni zbroj podijeli brojem radnih
dana toga tromjesečja.

(3) Rezident je dužan izvješćivati Hrvatsku
narodnu banku o sta­nju sredstava na računu u inozemstvu prema posebnoj odluci,
odnosno prema uvjetima iz odobre­nja za otvara­nje deviznog računa u
inozemstvu.

ZATVARANJE RAČUNA U INOZEMSTVU

VI.

(1) Sredstva s računa u inozemstvu rezident je
dužan doznačiti u Republiku Hrvatsku u roku od mjesec dana od prestanka uvjeta
zbog kojih je mogao imati sredstva na računu u inozemstvu.

(2) Kod izvođe­nja investicijskih radova u
inozemstvu rezident je dužan doznačiti sredstva u Republiku Hrvatsku u roku od
šest mjeseci od dana svršetka radova. Iznimno, produže­nje odobre­nja za otvara­nje
deviznog računa u inozemstvu za buduće razdob­lje može se odobriti za preostali
iznos nenaplaćenih radova.

(3) Nakon prijenosa sredstava u zem­lju rezident
je dužan zatvoriti račun kod banke u inozemstvu i u roku od 10 dana od zatvara­nja
računa obavijestiti o tome Hrvatsku narodnu banku.

VII.

(1) Postupak izdava­nja odobre­nja za otvara­nje
deviznog računa u inozemstvu iz točke I. ove odluke provodi se u skladu sa
Zakonom o općem upravnom postupku.

(2) Odobre­nja izdana po Odluci o općim uvjetima
za dava­nje odobre­nja domaćoj osobi da drži devize na računu u inozemstvu
(»Narodne novine«, br. 17/2002. i 10/2003.) vrijede do isteka roka naznačenog u
rješe­nju Hrvatske narodne banke.

VIII.

Danom stupa­nja na
snagu ove odluke prestaje važiti Odluka o općim uvjetima za dava­nje odobre­nja
domaćoj osobi da drži devize na računu u inozemstvu (»Narodne novine«, br.
17/2002. i 10/2003.) i Odluka o uvjetima pod kojima se može odobriti naplata
potraživa­nja iz inozemstva u netransferabilnoj valuti (»Narodne novine«, br.
115/1993.).

IX.

Ova odluka stupa na
snagu osmog dana od dana objave u »Narodnim novinama«.

O. br. 624/2003
Zagreb, 9. srp­nja 2003.

Predsjednik
Savjeta
Hrvatske narodne banke
guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 111/2003-1511